cyanic-selkie/wikianc huggingface dataset:
ইলিয়াস (নবী)
ইলিয়াস ভাস্কর্য
সিরিয়ার আলেপ্পো শহরে ইলিয়াস নবীর ভাস্কর্য তৈরী করা হয়েছে।
ইলিয়াস নবী জীবিত আছেন কি, না
তাফসিরে মাযহারিতে আছে, ইলিয়াসকে অগ্নি অশ্বে আরোহন করে আকাশে তুলে নেয়া হয় এবং তিনি ঈসার মত জীবিত আছেন। ইবন আসাকির বলেন, চারজন নবী জীবিত আছেন। দু’জন দুনিয়াতে এবং দু’জন আসমানে। দুনিয়ার দু’জন হচ্ছে ১. ইলিয়াস, যিনি স্থলভাগের দায়িত্বে আছেন। ২.খিজির যিনি জলভাগের দায়িত্বে আছেন। এরা দু’জন প্রতি হজের সময় একত্র হন। আর আসমানের দু’জন হচ্ছে, ১.ইদরিস ও ২.ঈসা ।
এস এম রইজ উদ্দিন আহম্মদ
এস এম রইজ উদ্দিন আহম্মদ বাংলাদেশী সরকারি কর্মকর্তা, লেখক ও মুক্তিযোদ্ধা। সাহিত্যে অবদানের জন্য ২০২০ সালের ২০ ফেব্রুয়ারি প্রকাশিত তালিকায় বাংলাদেশ সরকার তাকে স্বাধীনতা পুরস্কার-এর জন্য মনোনিত করে।
পরে নানা আলোচনা ও সমালোচনার মুখে তার পদকটি সংশোধিত বিজ্ঞপ্তির মাধ্যমে বাদ দেয় মন্ত্রিপরিষদ বিভাগ।
জন্ম ও প্রাথমিক জীবন
এস এম রইজ উদ্দিন আহম্মদ ১৫ জানুয়ারি ১৯৬০ সালে নড়াইলের লোহাগড়ার কুমড়ী গ্রামে জন্মগ্রহণ করেন।
কর্মজীবন
এস এম রইজ উদ্দিন আহম্মদ ৮ নম্বর সেক্টরের অধীনে মুক্তিযোদ্ধ। বিসিএস প্রশাসন ক্যাডারের কর্মকর্তা রইজ উদ্দিন ১৫ জানুয়ারি ২০২০ সালে খুলনা বিভাগীয় উপভূমি সংস্কার কমিশনারের পদে থেকে অবসরে গেছেন। তিনি গাঙচিল সাহিত্য সংস্কৃতি পরিষদের সভাপতি।
গ্রন্থ
এস এম রইজ উদ্দিন আহম্মদ কবিতা, ভ্রমণ কাহিনী, প্রবন্ধ ও উপন্যাসের পাশাপাশি নড়াইল, পিরোজপুর, পাবনাসহ বিভিন্ন অঞ্চলের ইতিহাস নিয়ে বই লেখেছেন। তার উল্লেখযোগ্য গ্রন্থের মধ্যে রয়েছে:
টেড (সম্মেলন)
টেড (TED-Technology, Entertainment, Design) একটি মিডিয়া সংস্থা যা বিনামূল্যে অনলাইনে  বা আলোচনা পোস্ট করে। তাদের শ্লোগান হচ্ছে "ideas worth spreading"। টেড, সম্মেলন হিসেবে ১৯৮৪ সালের ফেব্রুয়ারিতে যাত্রা শুরু করে, যা ১৯৯০ সাল থেকে প্রতি বছর অনুষ্ঠিত হচ্ছে। টেড শুরুর দিকে প্রযুক্তি ও নকশার উপরে গুরুত্ব দিয়েছিল, যা সিলিকন ভ্যালি র সাথে সামঞ্জস্যপূর্ণ, কিন্তু পরে বৈজ্ঞানিক, সাংস্কৃতিক, এবং একাডেমিক বিষয়গুলো অন্তর্ভুক্ত করার মাধ্যমে তাদের ক্ষেত্র আরও বিস্তৃত করে।
মুল টেড সম্মেলনটি কানাডার ভ্যানকুভার, ব্রিটিশ কলাম্বিয়ার ভ্যানকুভার সম্মেলন কেন্দ্রে প্রতি বছর অনুষ্ঠিত হয়। ২০১৪ সালের আগে এটি লং বিচে অনুষ্ঠিত হতো। টেড ইভেন্টগুলি উত্তর আমেরিকা এবং ইউরোপ ও এশিয়া জুড়েও অনুষ্ঠিত হয়, কথনগুলো সরাসরি স্ট্রিমিং করা হয়ে থাকে। বক্তাদের তাদের ধারনাগুলিকে সবচেয়ে উদ্ভাবনী এবং আকর্ষনীয় উপায়ে উপস্থাপন করার জন্য সর্বোচ্চ ১৮ মিনিট সময় দেয়া হয়। অতীতের বক্তাদের মধ্য আছে বিল ক্লিনটন, জেন গুডঅল, আল গোর, গর্ডন ব্রাউন, ডেভিড ক্যামেরন, রিচার্ড ডকিন্স, বিল গেটস, ল্যারি পেইজ, সের্গেই ব্রিন, এবং আরও অনেক নোবেল পুরস্কার বিজয়ী। টেডের বর্তমান ত্বাবধায়ক হচ্ছেন প্রাক্তন ব্রিটিশ কম্পিউটার সাংবাদিক এবং পত্রিকা প্রকাশক ক্রিস এন্ডারসন।
জুন ২০০৬ থেকে টেড কথনগুলো অনলাইনে TED.com এর ধ্যমে অ্যাট্রিবিউশন-নন কমার্শিয়াল-ননড্রেভিটিস্ট ক্রিয়েটিভ কমন্স লাইসেন্স এর অধীনে বিনামূল্যে প্রদর্শনের ব্যবস্থা করা হয়। মার্চ ২০১৬ অনুসারে, ২,৪০০ টির বেশি টেড কথন ওয়েবসাইটটিতে প্রাপ্তব্য আছে। জুন ২০১১ অনুসারে, টেড কথনগুলো সব মিলিয়ে ৫০০ মিলিয়নের বেশি দেখা হয়েছিল, এবং নভেম্বর ২০১২ অনুসারে, টেড কথনগুলো এক বিলিয়নের বেশি দেখা হয়েছে। সকল টেড কথনগুলো আবার সমান জনপ্রিয় না।
দিরিয়া আমিরাত
দিরিয়া আমিরাত ছিল প্রথম সৌদি রাষ্ট্র। ১৭৪৪ সালে (১১৫৭ হিজরি) এটি প্রতিষ্ঠিত হয়। মুহাম্মদ ইবনে সৌদ ও মুহাম্মদ ইবনে আবদুল ওয়াহাবের মধ্যে মিত্রতা স্থাপনের পর এর প্রতিষ্ঠা হয়। একে ওয়াহাবিরা তাওহিদের বিশ্বাসের পুনপ্রতিষ্ঠা হিসেবে দেখেন। অনেক সালাফির দৃষ্টিতে এটি বৃহৎ পরিসরে সালাফি সংস্কার আন্দোলনের সূচনা। ১৭৪৪ সালে মুহাম্মদ বিন আবদুল ওয়াহাব ও মুহাম্মদ বিন সৌদ লক্ষ্য অর্জনের জন্য নিয়োজিত হন। মুহাম্মদ বিন সৌদের পুত্র আবদুল আজিজ বিন মুহাম্মদের সাথে মুহাম্মদ বিন আবদুল ওয়াহাবের মেয়ের বিয়ে তাদের পরিবারকে নিকটে আনে। এই মিত্রতা বর্তমান কালেও বিদ্যমান রয়েছে। দিরিয়া আমিরাতের রাজধানী দিরিয়াহকে ২০১০ সালে  ইউনেস্কো বিশ্ব ঐতিহ্যের তালিকায় স্থান দেয়।
সৌদ পরিবারের সার্বভৌমত্ব প্রতিষ্ঠা
নজদ ও এরপর পূর্বাঞ্চলীয় উপকূল যার দৈর্ঘ্য কুয়েত থেকে ওমানের উত্তর সীমানা পর্যন্ত, তা জয়ের মাধ্যমে আল সৌদ পরিবার ও তার মিত্ররা আরবের প্রধান সার্বভৌম শক্তি হিসেবে আত্মপ্রকাশ করে। অধিকন্তু সৌদিরা আসিরের উচ্চভূমি তাদের অধীনে নিয়ে আসে। এসময় মুহাম্মদ বিন আবদুল ওয়াহাব বিভিন্ন জনগণ ও পন্ডিতদেরকে জিহাদে যোগদানের জন্য চিঠি লিখতে থাকেন যাতে তাদের দেশ যেমন ইরাক, মিশর, ভারত, ইয়েমেন ও সিরিয়াতে থাকা অনৈসিলামিক উপাদান দূরীভূত হয়। বেশ কিছু সামরিক অভিযানের পর মুহাম্মদ বিন সৌদ ১৭৬৫ সালে মৃত্যুবরণ করেন। তার পুত্র আবদুল আজিজ বিন মুহাম্মদ তার উত্তরসুরি হন। সৌদি সেনারা ১৮০১ সালে শিয়াদের নিকট পবিত্র বলে বিবেচিত কারবালা শহরে আক্রমণ চালায়। সেখানে থাকা সুফিদের নিদর্শন ও স্মৃতিমূলক বস্তুগুলো ধ্বংস করে ফেলা হয়। সালাফি মতাদর্শে এসবকে শিরক হিসেবে বিবেচনা করা হয়। মুহাম্মদ বিন আবদুল ওয়াহাবের মৃত্যুর ১১ বছর পর আবদুল আজিজ বিন মুহাম্মদের পুত্র সৌদ বিন আবদুল আজিজ বিন মুহাম্মদ বিন সৌদ হেজাজ তার নিজের নিয়ন্ত্রণে আনার জন্য অভিযানে বের হন। প্রথমে তাইফ শহর জয় করা হয়। এরপর দুই পবিত্র শহর মক্কা ও মদিনা তার দখলে আসে। এই ঘটনা উসমানীয় সাম্রাজ্যের কর্তৃত্বের প্রতি চ্যালেঞ্জ হিসেবে দেখা দেয়। ১৫১৭ সাল থেকে উসমানীয়রা এই দুই শহর শাসনের দায়িত্ব পালন করছিল।
সার্বভৌমত্বের পতন
উসমানীয়রা আল সৌদকে দুর্বল করার দায়িত্ব মিশরের উসমানীয় শাসক মুহাম্মদ আলি পাশার হাতে অর্পণ করে। এর মাধ্যমে উসমানীয়-সৌদি যুদ্ধ শুরু হয়। মুহাম্মদ আলি পাশা সমুদ্রপথে তার সেনাদের হেজাজে পাঠান। তার পুত্র ইবরাহিম পাশা উসমানীয় সেনাদের নজদের কেন্দ্র পর্যন্ত নেতৃত্ব দেন। তারা একের পর এক শহর জয় করে। সৌদের উত্তরসুরি তার পুত্র আবদুল্লাহ বিন সৌদ হারানো অঞ্চল পুনরুদ্ধারে ব্যর্থ হন। শেষপর্যন্ত ইবরাহিম পাশা সৌদি রাজধানী দিরিয়া পৌছে যান এবং কয়েকমাস পর্যন্ত একে অবরোধ করা হয়। ১৮১৮ সালের শীতকালে দিরিয়া আত্মসমর্পণ করে। ইবরাহিম পাশা আল সৌদ ও মুহাম্মদ ইবনে আবদুল ওয়াহাব পরিবারের অনেক সদস্যকে মিশর ও উসমানীয় রাজধানী কনস্টান্টিনোপলে পাঠিয়ে দেন। চলে যাওয়ার পূর্বে তিনি দিরিয়া ধ্বংস করে দেয়ার আদেশ দেন। আবদুল্লাহ বিন সৌদকে কনস্টান্টিনোপলে মৃত্যুদন্ডে দণ্ডিত করা হয়। শিরচ্ছেদের পর তার মাথা বসফরাসে নিক্ষেপ করা হয়। এভাবে প্রথম সৌদি রাষ্ট্রের পতন ঘটে। তবে সালাফি আন্দোলন ও আল সৌদ পরিবারের বেঁচে যাওয়া সদস্যরা দ্বিতীয় সৌদি রাষ্ট্র প্রতিষ্ঠা করে যা ১৮৯১ সাল পর্যন্ত টিকে ছিল। পরবর্তীতে সৌদি আরব নামে তৃতীয় সৌদি রাষ্ট্র প্রতিষ্ঠিত হয়।
ধূর্জটিপ্রসাদ মুখোপাধ্যায়
ধূর্জটিপ্রসাদ মুখোপাধ্যায় (৫ অক্টোবর, ১৮৯৪ – ৫ ডিসেম্বর, ১৯৬১), ডি পি মুখার্জি নামে পরিচিত, ভারতীয় অধ্যাপক ও সমাজবিজ্ঞানী ছিলেন। সমাজতত্ত্ব ও মার্কসবাদ বিষয়ের উপর কাজে ও বক্তৃতায়  দেশে-বিদেশে সুনাম অর্জন করেন। সাহিত্য সমালোচনায় তিনি 'মার্কসীয় নন্দনতাত্ত্বিকদের পুরোধা' অভিধায় পরিচিত ছিলেন।
প্রারম্ভিক জীবন
ধূর্জটিপ্রসাদের জন্ম বৃটিশ ভারতের বেঙ্গল প্রেসিডেন্সির হুগলি জেলার চাতরায়। পিতার নাম ভূপতিনাথ মুখোপাধ্যায় এবং মায়ের নাম এলোকেশী দেবী। তাঁদের পৈতৃক নিবাস ছিল অধুনা উত্তর চব্বিশ পরগনা জেলার ভাটপাড়ার কাছে নারায়ণপুর গ্রামে। পিতা বারাসতের আইনজীবী ছিলেন। তাই ধূর্জটিপ্রসাদের শৈশবের পড়াশোনা বারাসত গভর্নমেন্ট হাই স্কুলে। এখান থেকেই তিনি ১৯০৯ খ্রিস্টাব্দে এন্ট্রান্স পাশ করেন।
শিক্ষা এবং কর্মজীবন
১৯১২ খ্রিস্টাব্দে ধূর্জটিপ্রসাদ রিপন কলেজ (বর্তমানের সুরেন্দ্রনাথ কলেজ) থেকে ইন্টারমিডিয়েট পাশ করেন। কলকাতা বিশ্ববিদ্যালয় থেকে ১৯১৮ খ্রিস্টাব্দে ইতিহাসে এম.এ এবং ১৯২০ খ্রিস্টাব্দে অর্থনীতিতে এম.এ পাশের পর কলকাতার বঙ্গবাসী কলেজে অধ্যাপনা দিয়ে কর্মজীবন শুরু করেন। নতুন  লক্ষৌ বিশ্ববিদ্যালয় প্রতিষ্ঠিত হলে ১৯২২ খ্রিস্টাব্দে তিনি অর্থনীতির ও সমাজতত্ত্বের অধ্যাপক হিসাবে যোগ দেন এবং তিন দশকের (১৯২২ - ৫৪) বেশি সময় অধ্যাপনা করেন। পরে ১৯৫৪ খ্রিস্টাব্দে আলিগড় মুসলিম বিশ্ববিদ্যালয়ের উপাচার্য ড.জাকির হোসেনের আহ্বানে তিনি  আলিগড় মুসলিম বিশ্ববিদ্যালয়ের অর্থনীতি বিভাগে যোগ দেন।
ধূর্জটিপ্রসাদ তার সময়কালে অপ্রতিদ্বন্দ্বী ও শীর্ষস্থানীয় বুদ্ধিজীবীদের অন্যতম ছিলেন। পূরণচাঁদ যোশী, ত্রিলোকী নাথ মদন, অশোক মিত্র অওধ কিশোর সরন, ভি বি সিং প্রমুখ তার ছাত্রদের জীবনে ও ভাবনায় আদর্শ হতে পেরেছিলেন। ১৯৪৯ খ্রিস্টাব্দে অর্থনীতি বিষয়ক এক সাপ্তাহিকের প্রথম সংখ্যার সম্পাদকীয়তে তিনি "লাইট উইদাউট হিট" বা 'তাপ ব্যতীত আলো' শীর্ষক এক প্রবন্ধ লেখেন।
১৯৩৭-৪০ খ্রিস্টাব্দে বিশ্ববিদ্যালয় থেকে ছুটি নিয়ে গোবিন্দ বল্লভ পন্থ নেতৃত্বাধীন উত্তরপ্রদেশ সরকারের ডিরেক্টর অফ ইনফরমেশন পদে কাজ করেন এবং ব্যুরো অফ ইকোনমিক্স এন্ড স্ট্যাটিস্টিক্স গঠন করেন। ১৯৪৪ খ্রিস্টাব্দে তিনি এক বছরের জন্য যুক্তপ্রদেশ সরকারের লেবার এনকোয়ারি কমিটির সদস্য হন। ১৯৫২ খ্রিস্টাব্দে তিনি ইকনমিক ডেলিগেট হয়ে সোভিয়েত রাশিয়া যান। ১৯৫৩ খ্রিস্টাব্দে তিনি নেদারল্যান্ডসের ইনস্টিটিউট অফ সোশ্যাল সায়েন্সে সমাজতত্ত্ব বিভাগে ভিজিটিং প্রফেসরপদে কাজ করার জন্য আমন্ত্রিত হন।  ১৯৫৩ খ্রিস্টাব্দের ১৯ শে অক্টোবর হতে ১৯৫৪ খ্রিস্টাব্দের ১৪ ই মে তিনি সেখানে "সোসিওলজি অফ কালচার" (সংস্কৃতির সমাজবিজ্ঞান) বিষয়ে বক্তৃতা দেন। ১৯৫৫ খ্রিস্টাব্দে বান্দুং সম্মেলনে যোগ দেন এবং তিনদিন এশিয়ার দেশগুলির ইকনমিক কো-অপারেশন সেমিনারে বক্তৃতা করেন।
ধূর্জটিপ্রসাদ সমাজতত্ত্ব ও অর্থনীতির ক্ষেত্রে এক অসামান্য অবদান রেখে গেছেন। ধূর্জটিপ্রসাদের সাহিত্য, সঙ্গীত ও কলা বিষয়ে গভীর আগ্রহ ছিল। তিনি বাংলা সাহিত্যের একজন ঔপন্যাসিক প্রাবন্ধিক ও সাহিত্য সমালোচকও ছিলেন।
তিনি রাধাকমল মুখোপাধ্যায়ের সঙ্গে অল ইন্ডিয়া সোশিওলজিক্যাল কনফারেন্স গঠন করেন এবং এর প্রথম সম্মেলন হয় ১৯৫৫ খ্রিস্টাব্দে।
মৃত্যু
ধূর্জটিপ্রসাদ গলায় ক্যান্সারে আক্রান্ত হলে ১৯৫৬ খ্রিস্টাব্দে চিকিৎসার জন্য সুইজারল্যান্ড যান। উপশম হলেও তার কণ্ঠস্বরের বিশেষ ক্ষতি হয়। তা সত্বেও, তিনি ১৯৫৯ খ্রিস্টাব্দ পর্যন্ত আলিগড় মুসলিম বিশ্ববিদ্যালয়ে কাজ করতে থাকেন এবং অবসরের পর দেরাদুনে চলে যান। শেষে ১৯৬১ খ্রিস্টাব্দের ৫ ই ডিসেম্বর কলকাতায় প্রয়াত হন।
প্রকাশনা
মুখার্জি ঊনিশটি বই লিখেছিলেন। তারমধ্যে দশটি বাংলায় এবং নয়টি ইংরেজিতে। সেগুলি হল:
চেমন আরা বেগম
চেমন আরা বেগম (জন্ম: ১ জুলাই ১৯৬০) নিজ এলাকায় তিনি চেমন আরা তৈয়ব নামেও পরিচিত। বাংলাদেশের চট্টগ্রাম জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
প্রাথমিক জীবন
চেমন আরা বেগম ১ জুলাই ১৯৬০ চট্টগ্রাম জেলায় জন্মগ্রহণ করেন।
রাজনৈতিক জীবন
চেমন আরা বেগম চট্টগ্রাম দক্ষিণ জেলা মহিলা আওয়ামী লীগের সভাপতি ও জাতীয় মহিলা সংস্থার চেয়ারম্যান। তিনি চট্টগ্রাম দক্ষিণ জেলা মহিলা আওয়ামীলীগের সাবেক সাধারণ সম্পাদক। তিনি নবম জাতীয় সংসদের মহিলা আসন ৯ থেকে মনোনীত সংসদ সদস্য ছিলেন।
ভাইকিং প্রোগ্রাম
ভাইকিং প্রোগ্রামটি এক জোড়া আমেরিকান স্পেস প্রোব, ভাইকিং ১ ও ভাইকিং ২ একত্র করে গঠন করা হয়েছে। এই প্রোগ্রামটিরর মাধ্যমে প্রোব দুটিকে মঙ্গল গ্রহে পাঠানো হয়। প্রতিটি মহাকাশযান দুইটি প্রধান অংশ নিয়ে গঠিত হয় ১) পরিক্রমাকারী (অরবিটার) থেকে মঙ্গলের পৃষ্ঠ ছবি তুলতে পরিকল্পিত কক্ষপথে ঘোরে এবং ২) একটি ল্যন্ডার যা পৃষ্ঠ থেকে গ্রহ অধ্যয়ন করতে পরিকল্পিত হয়েছিলো। কক্ষপথগুলি একবার অবতরণ করার সাথে সাথে ল্যান্ডারদের যোগাযোগের সম্পর্কিত হিসাবে কাজ করেছিল।
ভাইকিং-১ ১৯৭৫ সালের ২০ আগস্ট উত্থাপন করা হয় ও ভাইকিং-২ ১৯৭৫ সালের ৯ সেপ্টেম্বর উত্থাপন করা হয়। উভয় প্রোবকেই টাইটান IIIE রকেটে করে উত্থাপন করা হয়। ১৯৭৬ সালের ১৯ জুন ভাইকিং-১ মঙ্গলের কক্ষপথে পৌছে। এর কিছুদিন পর ১৭ আগস্ট ভাইকিং-২ মঙ্গলের কক্ষপথে পৌঁছায়।
প্রায় ১ মাসেরও বেশি সময় ধরে মঙ্গল গ্রহকে অরবিট করার পর উভয় প্রোবকেই মঙ্গল গ্রহে নামিয়ে দেওয়া হয়। ১৯৭৬ সালের ২০ জুলাই ভাইকিং-১ মঙ্গলের মাটি স্পর্শ করে এবং ৩ সেপ্টেম্বর ভাইকিং-২ এর সাথে মিলিত হয়।
সর্বসাকুল্যে এই প্রোগ্রামটিতে ১ বিলিয়ন আমেরিকান ডলার খরচ হয় যা বর্তমানে প্রায় ৫ বিলিয়ন আমেরিকান ডলার এর সমতুল্য।
ভাইকিং পরিক্রমাকারী
দুইটি ভাইকিং অরবিটার এর প্রধান লক্ষ্য ছিলো মঙ্গল গ্রহের ভূমিতে ভাইকিং ল্যন্ডার গুলোকে নামানো।  ভাইকিং অরবিটার গুলোর নিজস্ব ভর ছিলো ৩৫২৭ কেজি এবং এগুলো থেকে যে ল্যন্ডারগুলো নামানো হয়েছিল তাদের ভর ছিলো  প্রায় ৬০০ কেজি। অরবিটারটি দেখতে একটি অষ্টভুজের মতো ছিলো। এর থেকে চারটি সোলার প্যনেল যুক্ত ছিলো।
ভাইকিং ল্যান্ডার
বাম|থাম্ব| শিল্পী ডেভিসের ব্যাকগ্রাউন্ড পেইন্টিং, জেপিএলে চিত্রিত ভাইকিং ল্যান্ডার পরীক্ষার নিবন্ধের পিছনে মঙ্গলগ্রহের পৃষ্ঠের স্যান্ডবক্স".  প্রতিটি ল্যন্ডার ষড়ভুজ আকৃতির আল্যুমিনিয়াম দ্বারা তৈরি এবং এদের তিনটি করে বর্ধিত পা আছে। প্রতিটি ল্যন্ডারকে তাপ প্রতিরোধক প্রাচীর (হিট শিল্ড) দ্বারা মুড়ে দেওয়া হয়েছে। এটি  যেমন উচ্চ তাপ থেকে এদের কে রক্ষা করেছে একই ভাবে মঙ্গলের বায়ুমন্ডলে প্রবেশের সময়  এদের গতি ধীর করে দিয়েছে।
মিশনের সমাপ্তি
ক্রাফটগুলো অবশেষে একের পর এক ব্যর্থ হয়েছিল:
এ্যাশলাইন ব্রুক
এ্যাশলাইন ব্রুক (জন্ম ১৪ই আগস্ট ১৯৮৫) একজন প্রাক্তন মার্কিন পর্নোগ্রাফিক চলচ্চিত্র অভিনয়শিল্পী, নৃত্যশিল্পী এবং মডেল।
প্রাথমিক জীবন
এ্যাশলাইন ব্রুক, ১৯৮৫ সালের ১৪ আগস্ট মার্কিন যুক্তরাষ্ট্রের চক্টো, ওকলাহোমায় জন্ম নেন। তিনি নয় বছর বয়সেই চিয়ারলিডার ছিলেন এবং উচ্চ বিদ্যালয় থেকে স্নাতক শেষ করেন ২০০৩ সালে। ২০০৬ সালে প্রাপ্তবয়স্ক অভিনেত্রী হওয়ার পূর্বে তিন বছর ওকালাহোমা শহরের কাছে তিনি ব্যবহৃত গাড়ির ডিলারশিপে কাজ করতেন। ব্রুক নিজেকে একজন "সত্যিকারভাবে উভকামী" হিসেবে বিবৃতি দিয়েছেন।
তিনি একজন স্বতন্ত্র চুক্তিভুক্ত শিল্পী হিসেবে ২০০৭ সালে নতুন তারকা হয়ে ওঠেন। এবং ২০০৯ সালে তার পরিচালক হিসেবে অভিষেক ঘটে  এ্যাশলাইন ব্রুকের সমকামী স্বপ্ন ছবিতে. তিনি হরর ছবি পিরানহা থ্রিডি ছবিতেও হাজির হন.
প্রথম বাসুদেব
বাসুদেব প্রথম ( কুশানো ব্যাক্ট্রিয়ান : ΒΑΖΟΔΗΟ "Bazodeo"; মধ্য ব্রাহ্মী লিপি : ভা-সু-দে-ভা, চাইনিজ : 波調Bodiao ; fl 200 CE) একজন কুষাণ সম্রাট ছিলেন, যিনি "মহান কুশানদের" শেষ ছিলেন। কনিষ্কের যুগের ৬৪ থেকে ৯৮ সাল পর্যন্ত নামধারী শিলালিপি থেকে বোঝা যায় যে তাঁর রাজত্ব কমপক্ষে ১৮০ থেকে ২৩২ খ্রিস্টাব্দ পর্যন্ত টিকে ছিল। ছিল।তিনি উত্তর ভারত এবং মধ্য এশিয়ায় শাসন করেছিলেন, যেখানে তিনি বলখ ( ব্যাকট্রিয়া ) শহরে মুদ্রা তৈরি করেছিলেন।তাকে সম্ভবত সাসানীয়দের উত্থান এবং তার অঞ্চলের উত্তর -পশ্চিমে কুশানো-সাসানীয়দের প্রথম আক্রমণের মোকাবিলা করতে হয়েছিল।
এরপর দ্বিতীয় কণিষ্ক হলেন কুষাণ সাম্রাজ্যের সম্রাট। তিনি ২৩২ থেকে ২৬২ খ্রীষ্টাব্দ পর্যন্ত রাজত্য করেছিলেন।
নীলফামারী
নীলফামারী বাংলাদেশের উত্তরাঞ্চলের রংপুর বিভাগের একটি শহর। এটি বিভাগীয় শহর রংপুর থেকে ৫৫ কিলোমিটার পশ্চিম-উত্তরে অবস্থিত। এটি বাংলাদেশের উত্তরাঞ্চলের একটি অন্যতম প্রধান শহর। ২৭.৫০ বর্গকিলোমিটার আয়তন এবং ৮৫,৫৯৫ জন (পুরুষ-৪৩,৫০২ জন ও নারী-৪২,০৯২ জন)  জনসংখ্যা বিশিষ্ট নীলফামারী শহর ক শ্রেণীর পৌরসভা (ক,খ,গ তিন শ্রেণীর পৌরসভা বিদ্যমান) দ্বারা শাসিত।  গত কয়েক বছর দ্রুত জনসংখ্যা বৃদ্ধি পাওয়ায়  এই শহরের আয়তন বৃদ্ধি করা হচ্ছে । আয়তন বৃদ্ধির কাজটি শেষ হলে এ শহরের নতুন আয়তন হবে ৪২.৭০ বর্গকিলোমিটার। এটি একইনামের জেলা ও উপজেলার (নীলফামারী জেলা ও নীলফামারী সদর উপজেলা) প্রশাসনিক সদরদপ্তর। শহরে রেলপথের সংযোগ থাকলেও সড়কপথই যোগাযোগের প্রধান মাধ্যম। রেলপথে নীলফামারী থেকে ঢাকা, খুলনা এবং রাজশাহীতে যাওয়ার জন্য পাঁচটি ইন্টার্সিটি ট্রেন রয়েছে । সৈয়দপুর বিমানবন্দর, নীলফামারী এ শহরের নিকটবর্তী আভ্যন্তরীণ বিমানবন্দর। নীলফামারী টাউন কমিটি ১৯৬৪ সালে গঠিত হয়েছিল। ব্রিটিশ আমলে নীলফামারী নীলকরদের রাজধানী ছিল। শহরটি সমুদ্র সমতল থেকে ৫৩ মিটার উচ্চতায় অবস্থিত। এখানে ক্রান্তীয় গরম ও আর্দ্র জলবায়ু বিরাজমান। শহরের প্রায় অর্ধেক মানুষ‌ই সরকারি/বেসরকারি প্রতিষ্ঠানে চাকুরি বা ব্যবসায়ের সাথে জড়িত। এখানে একটি মেডিকেল কলেজ, তিনটি বিশ্ববিদ্যালয় কলেজ সহ বেশকিছু শিক্ষা প্রতিষ্ঠান রয়েছে।
ভূগোল
নীলফামারী ২৫°৫৬'৩০" উত্তর অক্ষাংশ ও ৮৮°৫০'৪৮" পূর্ব দ্রাঘিমাংশে অবস্থিত। এ শহরের পূর্ব দিক দিয়ে বামনডাঙ্গা নদী প্রবাহিত হয়েছে। সমুদ্রপৃষ্ঠ থেকে এর গড় উচ্চতা ৫৩ মিটার। নীলফামারী শহরের আয়তন ১৯.২৮ বর্গকিলোমিটার, যার সম্পুর্ণটিই পৌরসভা দ্বারা শাসিত হয়। রাজধানী ঢাকা থেকে নীলফামারীর দুরত্ব ৩৫৯ কিলোমিটার এবং বিভাগীয় শহর রংপুর থেকে ৫৫ কিলোমিটার। বাংলাদেশের ভূ-প্রকৃতি অনুসারে নীলফামারী শহরটি তিস্তা প্লাবনভূমিতে অবস্থিত। এর ভূসংস্থান সমভূমি হলেও উত্তর দক্ষিণে কিছুটা ঢালু। নীলফামারীর বার্ষিক গড় বৃষ্টিপাত ২১৬৬ মিলিমিটার। বছরের অধিকাংশ সময়ই এখানে ক্রান্তীয় গরম ও শুষ্ক আবহাওয়া বিরাজ করে। দেশের অন্যান্য স্থানের মতো নীলফামারীতেও এপ্রিল থেকে জুন হল সবচেয়ে উষ্ণতম মাস, যার তাপমাত্রা থাকে সর্বোচ্চ ৩৬ ডিগ্রি সেলসিয়াস এবং ডিসেম্বর থেকে জানুয়ারি হল সবচেয়ে শীতলতম মাস, তাপমাত্রা সর্বনিম্ন ১১ ডিগ্রি সেলসিয়াস।
জনসংখ্যা
২০১১ সালের আদমশুমারি অনুযায়ী নীলফামারীর জনসংখ্যা ছিল ৪৫,৩৮৬ জন। যার মধ্যে ২৩,২৮৬ জন পুরুষ এবং ২২,১০০ জন নারী। নারী ও পুরুষের লিঙ্গ অনুপাত ১০০:১০৫, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। ২০১১ সালে তথ্য অনুযায়ী স্বাক্ষরতার হার ৬৪.১%, যেখানে জাতীয় শহুরে স্বাক্ষরতার হার ৬৬.৪% ও জেলার স্বাক্ষতার হার ৪৪.৪%। শহরে ৯,৪৪৮টি পরিবার রয়েছে।
নীলফামারীর জনসংখ্যার শতকরা ৮৯.৬৫% মুসলমান, ১০.০৯% হিন্দু, ০.১৭% খ্রিস্টান, ০.০১% বৌদ্ধ ও ০.০৮% অন্যান্য ধর্মের অনুসারী। উপজাতিদের মধ্যে সাঁওতাল ও মেথর বসবাস করে।
হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার
হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে হাস্যরসাত্মক ধারাবাহিকে সেরা প্রধান অভিনেত্রীকে এই পুরস্কার প্রদান করা হয়। ১৮তম প্রাইমটাইম এমি পুরস্কার থেকে হাস্যরসাত্মক ধারাবাহিকের প্রধান অভিনেত্রীরা এই বিভাগের প্রতিযোগিতার জন্য মনোনীত হতেন। এর পূর্বে মিনি ধারাবাহিক, টেলিভিশন চলচ্চিত্র এবং অতিথি অভিনেত্ররাওও মূল অভিনয়শিল্পীদলের সাথে এই বিভাগে প্রতিযোগিতা করতেন।
গ্রিদা দুমা
গ্রিদা দুমা (জন্ম ১১ জুন ১৯৭৭) একজন আলবেনীয় রাজনীতিবিদ, লেকচারার এবং বিখ্যাত ব্যক্তিত্ব। তিনি ডেমোক্রেটিক পার্টি অফ আলবেনিয়ার সদস্য, ২০১১-২০১৩ সালে বেরিশা মন্ত্রিসভায় ইউরোপীয় ইন্টিগ্রেশন উপমন্ত্রী হিসেবে দায়িত্ব পালন করেন।
হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার
জুলিয়া লুই-ড্রাইফাস এই বিভাগে সর্বাধিক চারবার পুরস্কৃত হন এবং সর্বাধিক ১২ বার এই পুরস্কারের মনোনয়ন পান। সাম্প্রতিক বিজয়ী জিন স্মার্ট হ্যাকস টিভি ধারাবাহিকে অভিনয় করে এই পুরস্কার লাভ করেন।
গ্রিদা দুমা
শিক্ষা
তিনি আলবেনিয়ার বিভিন্ন বিশ্ববিদ্যালয়ের অধ্যাপক ও লেকচারার হিসাবে কাজ করেছেন, তিনি তিরানা বিশ্ববিদ্যালয়ের সমাজ বিজ্ঞান অনুষদের সমাজবিজ্ঞান বিভাগের প্রধান ছিলেন।
রাজনৈতিক কর্মজীবন
২০১৪ সাল থেকে, নির্বাচনে পরাজিত হওয়ার পর তিনি ডেমোক্রেটিক পার্টি অফ আলবেনিয়ার জনসংযোগ সচিব হন। তিনি ডেমোক্রেটদের মধ্যে বিশিষ্ট ব্যক্তিত্ব এবং ডেমোক্র্যাটিক পার্টির বর্তমান নেতা, লুলজিম বাশার একজন ঘনিষ্ঠ সমর্থক।
সংসদের সদস্য
২০১৭ সালের আলবেনীয় সংসদ নির্বাচনে তিনি তিরানা কাউন্টির প্রতিনিধি হিসেবে আলবেনিয়ার সংসদে নির্বাচিত হন। সেপ্টেম্বরে তিনি ডেমোক্রেটিক পার্টির সংসদীয় দলের মুখপাত্র নির্বাচিত হন।
অজয় কর
অজয় কর (২৭ মার্চ ১৯১৪ - ২৫ জানুয়ারি ১৯৮৫) একজন ভারতীয় চিত্র পরিচালক। ১৯৪৯ থেকে ১৯৬১ সাল পর্যন্ত তিনি ২৬টি চলচ্চিত্র নির্মাণ করেন। ১৯৬১ সালে নির্মিত সপ্তপদী ৩য় মস্কো আন্তর্জাতিক চলচ্চিত্র উৎসব এ প্রদর্শিত হয়। তার পরিচালিত সাত পাকে বাধা চলচ্চিত্র অভিনয় করে সুচিত্রা সেন বিদেশে পু্রস্কার পান। প্রথমে সব্যসাচী ছদ্মনামে সিনেমা পরিচালনা করতেন তিনি। সব্যসাচী নামে করেন ‘অনন্যা’, ‘বামুনের মেয়ে’, ‘মেজদিদি’। তার পর চলে যান দক্ষিণ ভারতে, সিনেমাটোগ্রাফারের কাজ করতে। অজয় কর নামে তার পরিচালিত প্রথম ছবি ‘জিঘাংসা।
গাস্তোন আভিলা
গাস্তোন লুসিয়ানো আভিলা (Gastón Ávila, ; জন্ম: ৩০ সেপ্টেম্বর ২০০১; গাস্তোন আভিলা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে বেলজীয় ক্লাব আন্টভের্প এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
গাস্তোন লুসিয়ানো আভিলা ২০০১ সালের ৩০শে সেপ্টেম্বর তারিখে আর্জেন্টিনার রোসারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার ভাই এজেকিয়েল আভিলাও একজন ফুটবল খেলোয়াড়।
এডুয়ার্ড ফ্রেঙ্কেল
এডুয়ার্ড ডেভিড মর্টিয়ার ফ্রেঙ্কেল, FBA ( 17 মার্চ 1888 – 5 ফেব্রুয়ারী 1970 ) ছিলেন একজন জার্মান শাস্ত্রীয় পণ্ডিত যিনি 1935 সাল থেকে 1953 সাল পর্যন্ত অক্সফোর্ড বিশ্ববিদ্যালয়ে ল্যাটিন ভাষার কর্পাস ক্রিস্টি অধ্যাপক হিসেবে দায়িত্ব পালন করেছিলেন।জার্মান সাম্রাজ্যে আত্তীকৃত ইহুদিদের একটি পরিবারে জন্মগ্রহণ করেন, তিনি বার্লিন এবং গটিংজেন বিশ্ববিদ্যালয়ে ক্লাসিক অধ্যয়ন করেন।1934 সালে, নাৎসি পার্টির দ্বারা প্রবর্তিত ইহুদি-বিরোধী আইন তাকে যুক্তরাজ্যে আশ্রয় নিতে বাধ্য করে, অবশেষে অক্সফোর্ড বিশ্ববিদ্যালয় এবং এর কর্পাস ক্রিস্টি কলেজে বসতি স্থাপন করে।
ফ্রেঙ্কেল তার একাডেমিক খ্যাতি প্রতিষ্ঠা করেন রোমান কৌতুক অভিনেতা প্ল্যাউটাসের উপর একটি মনোগ্রাফ প্রকাশের মাধ্যমে, Plautinisches im Plautus ('Plautine এলিমেন্টস ইন প্লাউটাস', 1922)।বইটি তার ডক্টরাল থিসিস থেকে বিকশিত হয়েছিল এবং রোমান কমেডির অধ্যয়নকে পাল্টে দিয়েছিল যে প্লাউটাস আগের চিন্তার চেয়ে আরও বেশি উদ্ভাবনী নাট্যকার।1950 সালে, তিনি গ্রীক নাট্যকার এসকাইলাসের দ্বারা অ্যাগামেমননের উপর একটি তিন খণ্ডের ভাষ্য প্রকাশ করেন যা ক্লাসিস্ট এইচজে রোজ দ্বারা "সম্ভবত যে কোনো গ্রীক নাটকের সবচেয়ে পাণ্ডিত্য" হিসাবে বর্ণনা করেছেন। শিক্ষকতার পদ থেকে অবসর নেওয়ার পর তিনি রোমান কবি হোরেসের ওপর Horace (1957) নামে একটি মনোগ্রাফ লেখেন।
জীবনীকাররা অক্সফোর্ডে ফ্রেঙ্কেলের শিক্ষার প্রভাবের উপর বিশেষ জোর দেন, যেখানে তিনি শাস্ত্রীয় পাঠ্যের উপর একটি সাপ্তাহিক সেমিনারে নেতৃত্ব দেন।ইউরোপীয় একাডেমিক জীবনের একটি বৈশিষ্ট্য যা বিশ্ববিদ্যালয়ে বিরল ছিল, এই ক্লাসগুলি অক্সফোর্ডের অনেক আন্ডারগ্রাজুয়েটদের বৌদ্ধিক বিকাশকে প্রভাবিত করেছিল।ঔপন্যাসিক এবং দার্শনিক আইরিস মারডকের একটি কবিতার বিষয়বস্তু ছিল আগামেমননের উপর তার সেমিনার।2018 সালে, ছাত্র সংগঠনের একটি আবেদনের পর, কর্পাস ক্রিস্টি তার বিরুদ্ধে যৌন হয়রানির অভিযোগের প্রতিক্রিয়ায় ফ্রেঙ্কেলের নামে নামকরণ করা কলেজের একটি কক্ষের পুনরায় নামকরণ করার সিদ্ধান্ত নিয়েছিল।শৃঙ্খলায় ফ্রেঙ্কেলের অবদানের সংক্ষিপ্তসারে, হেলেনিস্ট হিউ লয়েড-জোনস ক্লাসিকের মধ্যে বিভিন্ন শৃঙ্খলার সাথে তার পরিচিতির কারণে তাকে "তার সময়ের সবচেয়ে বিজ্ঞ শাস্ত্রীয় পণ্ডিতদের একজন" হিসাবে বর্ণনা করেছেন।
রেজুখাল
রেজুখাল কক্সবাজার জেলার একটি নদী। এটি নাইক্ষ্যংছড়ি উপজেলার ঘুমধুম ইউনিয়ন হয়ে উখিয়া উপজেলার রাজাপালং ইউনিয়নের সীমানা ঘেঁষে রত্নাপালং ইউনিয়নের ওপর দিয়ে প্রবাহিত হয়ে বঙ্গোপসাগরে পতিত হয়েছে। এই খালটি বাংলাদেশ-মিয়ানমার সীমান্তের নাফ নদী ও সীমান্তের রেজু আমতলী কালা পাহাড় থেকে সৃষ্ট। খালটি উখিয়ার প্রায় ৩০ কিলোমিটার পথ পাড়ি দিয়ে বঙ্গোপসাগরের সঙ্গে উখিয়ার রেজুর মোহনায় মিলিত হয়েছে। এছাড়া সোনার পাড়ার ঘাটঘর নামক স্থান ও পেঁচার দ্বীপের নিকট এটি মেরিন ড্রাইভ সড়ক অতিক্রম করেছে। রেজুখালের আশেপাশের কিছু স্থান হল মরিচ্যাপালং, জালিয়াপালং, ধোয়াপালং, ধেচুয়াপালং, পাগলিপাড়া ও রেজুপাড়া। বঙ্গোপসাগরের সাথে সংযুক্ত হওয়ায় রেজু খালে জোয়ার-ভাটা হয়। এই নদীর পানি দিয়ে হাজার একর জমি চাষাবাদ হয়। অবৈধ দখলের কারণে বর্তমানে রেজুখালের নাব্যতা দিন দিন কমে যাচ্ছে ও জোয়ার-ভাটা কমে যাচ্ছে।
দখল
দখল ও দূষণের কারণে এই খালটির নাব্যতা হারিয়ে যাচ্ছে। স্থানীয় প্রভাবশালীদের অবৈধ দখলের কারণে খালটির অনেক অংশ সংকুচিত হয়ে পড়েছে। অবৈধ বালু উত্তোলন, অপরিকল্পিত মাটির বাঁধ দিয়ে চাষাবাদ, খাল দখল করে স্থাপনা নির্মাণসহ বিভিন্ন কারণে এ খালটি ক্রমশ সংকুচিত হচ্ছে।
ব্সোদ-নাম্স-ব্জাং-পো
ব্সোদ-নাম্স-ব্জাং-পো (১৩৪১-১৪৩৩) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।
সংক্ষিপ্ত জীবনী
রিন-ছেন-ত্শুল-খ্রিম্স ১৩৪১ খ্রিষ্টাব্দে তিব্বতের ক্যের-ফু অঞ্চলে জন্মগ্রহণ করেন। তিনি ১৩৫৮ খ্রিষ্টাব্দে লাসা শহরে য়োন-তান-র্গ্যা-ম্ত্শো নামক পণ্ডিতের নিকট দীক্ষালাভ করেন। তার উল্লেখযোগ্য শিক্ষক ছিলেন দোল-পো-পা-শেস-রাব-র্গ্যাল-ম্ত্শান, ন্যা-দ্বোন-কুন-দ্গা'-দ্পাল, ‎সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ‎ফ্যোগ্স-লাস-র্নাম-র্গ্যাল, বু-স্তোন-রিন-ছেন-গ্রুব, র্গ্যাল-স্রাস-থোগ্স-মেদ-দ্পাল-ব্জাং-পো ও সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শান। ১৩৯২ খ্রিষ্টাব্দ থেকে পরবর্তী এগারো বছর তিনি খাম্স অঞ্চলে ল্হা-স্গাং  বৌদ্ধবিহারে শিক্ষকতা করেন এবং তেষট্টি বছর বয়সে ম্ত্শাল-মিন  বৌদ্ধবিহারের প্রধান নির্বাচিত হন। তার উল্লেখযোগ্য ছাত্র ছিলেন রোং-স্তোন-শেস-ব্যা-কুন-রিগ ও কার্মা-ব্কা'-ব্র্গ্যুদ ধর্মীয় গোষ্ঠীর ষষ্ঠ র্গ্যাল-বা-কার্মা-পা ম্থোং-বা-দোন-ল্দান
নিতেশ তিওয়ারি
নিতেশ তিওয়ারি একজন ভারতীয় চলচ্চিত্র পরিচালক, প্রযোজক, চিত্রনাট্যকার ও গীতিকার। বিকাস বহলের সাথে চিল্লার পার্টি (২০১১) চলচ্চিত্রের যৌথ-পরিচালক হিসেবে তার বলিউডে অভিষেক ঘটে, যার জন্য তিনি যৌথভাবে শ্রেষ্ঠ শিশুতোষ চলচ্চিত্র এবং শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন। এরপর তিনি অতিপ্রাকৃত রাজনৈতিক নাট্যধর্মী ভূতনাথ রিটার্নস (২০১৪) দিয়ে একক পরিচালক হিসেবে যাত্রা শুরু করেন।
তিওয়ারি দঙ্গল (২০১৬) চলচ্চিত্র রচনা ও পরিচালনা করেন, যেটি সর্বোচ্চ আয়কারী ভারতীয় চলচ্চিত্র এবং ৫ম সর্বোচ্চ আয়কারী অ-ইংরেজি চলচ্চিত্র। এটি মোট ২,০০০ কোটি রুপীর বেশি ব্যবসা করে, যার মধ্যে চীনে ১,২০০ কোটি ব্যবসা করে, যা চীনে ২০তম সর্বোচ্চ আয়কারী বিদেশি চলচ্চিত্র। তিওয়ারি এই চলচ্চিত্রের জন্য শ্রেষ্ঠ পরিচালক বিভাগে ফিল্মফেয়ার পুরস্কার অর্জন করেন। এরপর তিনি বিপুল সমাদৃত হাস্যরসাত্মক নাট্যধর্মী ছিছোড়ে (২০১৯) পরিচালনা করেন, যা শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে।
পুনিতা অরোরা
পুনিতা অরোরা হলেন প্রথম ভারতীয় নারী যিনি ভারতীয় সশস্ত্র বাহিনীর দ্বিতীয় সর্বোচ্চ পদ তথা লেফটেন্যান্ট জেনারেল পদ ও এবং ভারতীয় নৌবাহিনীর প্রথম নারী ভাইস অ্যাডমিরাল পদ অর্জন করেছিলেন।
শিক্ষাজীবন
তিনি ৮ম শ্রেণী পর্যন্ত সাহারানপুরের সোফিয়া স্কুলে পড়াশোনা করেন। এরপর তিনি গুরু নানক গার্লস ইন্টার কলেজে পড়তে চলে যান। ১১তম শ্রেণিতে, ছেলেদের জন্য সরকারী বিদ্যালয়ে ভর্তি হওয়ার সময়, তিনি বিজ্ঞানকে নিজের পছন্দের বিষয় হিসেবে গ্রহণ করেন। ১৯৬৩ সালে তিনি আর্মড ফোর্সেস মেডিক্যাল কলেজ, পুণেতে যোগদান করেন, যা ছিল এএফএমসি-এর দ্বিতীয় ব্যাচ এবং তিনি সেই ব্যাচে শীর্ষস্থান লাভ করেন। তিনি তার পোষ্ট গ্র্যাজুয়েশন করেন স্ত্রীরোগ এবং ধাত্রীবিদ্যার উপর, এএফএমসি থেকে এবং পুণে বিশ্ববিদ্যালয়ের প্রথম স্থানের অধিকারী হিসাবে তিনি গোল্ড মেডেল প্রাপ্ত হন।
পরিবারের সদস্য
পুনিতা অরোরার পরিবারের সদস্যরা সকলেই ডাক্তার। তার স্বামী পি এন অরোরা ভারতীয় সেনাবাহিনীতে কর্মরত ছিলেন চর্ম-বিশেষজ্ঞ হিসাবে। ব্রিগেডিয়ার হিসাবে তিনি অবসর গ্রহণ করেন। তার ছেলে স্কোয়াড্রন লিডার সন্দীপ অরোরা ভারতীয় বিমানবাহিনীতে কর্মরত রয়েছেন। তিনি চর্ম-বিশেষজ্ঞ হিসাবে নতুন দিল্লির এয়ার ফোর্স বেস হাসপাতালে কর্মরত আছেন। অরোরার মেয়ে সাবিনাও একজন ডাক্তার। তিনি পোস্ট গ্র্যাজুয়েশন করার উদ্দেশ্যে পড়াশুনা শুরু করার আগে পর্যন্ত প্রায় সাড়ে ছয় বছর ভারতীয় সেনাবাহিনীতে কর্মরত ছিলেন।
পেশা
জানুয়ারি ১৯৬৮ সালে পুনিতা কাজের জন্য অনুমোদিত হন। ভারতীয় নৌবাহিনীর ভাইস এডমিরাল হওয়ার আগে তিনি এএফএমসি এর কমান্ডেন্ট ছিলেন। ২০০৪ সালে তিনি আর্মড ফোর্সেস মেডিক্যাল কলেজের কমান্ড্যান্টের দায়িত্ব গ্রহণের মাধ্যমে, মেডিক্যাল কলেজের প্রথম মহিলা কমান্ড্যান্ট অফিসার হন। এর পূর্বে তিনি সেনা সদর দফতরে সশস্ত্র বাহিনী মেডিকেল সার্ভিসেসের অতিরিক্ত মহাপরিচালক (মেডিক্যাল রিসার্চ) হিসাবে সশস্ত্র বাহিনীর মেডিকেল রিসার্চ বিভাগের দ্বায়িত্ব পালন করেছেন। তিনি সেনাবাহিনী থেকে নৌবাহিনীতে চলে যান,  এএফএমএসের একটি সাধারণ পুল রয়েছে যার মাধ্যমে কর্মকর্তারা প্রয়োজনীয়তার ভিত্তিতে এক পরিষেবা থেকে অন্যটিতে স্থানান্তরিত হন।
পুরস্কার ও পদক
ভারতীয় সশস্ত্র বাহিনীর ৩৬ বছরের চাকরি জীবনে তিনি ১৫টি পদক পেয়েছেন।
ফাইনালি ভালবাসা
ফাইনালি ভালবাসা অঞ্জন দত্ত পরিচালিত একটি ভারতীয় বাংলা সিনেমা। এতে ৩ টি গল্প  ,যে গুলি জীবনের বিভিন্ন মাত্রার কথা বলে ।  ২০১৯ সালের জানুয়ারিতে এই চলচ্চিত্রটির ট্রেলার মুক্তি পায়।  ছবিটি ৮ ফেব্রুয়ারি ২০১৯-এ মুক্তি পায়।
তথ্যসূত্র
<references group="" responsive="">
ঙ্গাগ-দ্বাং-ব্যাম্স-পা
ঙ্গাগ-দ্বাং-ব্যাম্স-পা (১৬৮২-১৭৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ফুর-ল্চোগ  উপাধিধারী বৌদ্ধ লামা ছিলেন।
ফুর-বু-ল্চোগ আশ্রম প্রতিষ্ঠা
ঙ্গাগ-দ্বাং-ব্যাম্স-পা অষ্টাদশ শতাব্দীর প্রথম বছরগুলিতে ফুর-ল্চোগ নামক একটি পাহাড়ের র্দো-চুং-চোং-ঝি  নামক একটি গুহায় বসবাস শুরু করেন। তার শিক্ষক গ্রুব-খাং-দ্গে-লেগ্স-র্গ্যা-ম্ত্শো এই স্থানে সাধনা শুরু করলে দ্রুত গুহাটিকে কেন্দ্র করে একটি আশ্রম গড়ে ওঠে যার নাম রাখা হয় ফুর-বু-ল্চোগ আশ্রম। পরের পাঁচ দশক ধরে ঙ্গাগ-দ্বাং-ব্যাম্স-পা এই আশ্রম সম্প্রসারণে মনোনিবেশ করেন। ফো-ল্হা-নাস-ব্সোদ-নাম্স-স্তোব্স-র্গ্যাস  নামক তৎকালীন মধ্য তিব্বতের শাসকের অর্থানুকুল্যে তিনি এই আশ্রমে একটি বিশাল প্রার্থনা সভা নির্মাণ করেন। তিনি সপ্তম দলাই লামার পৃষ্ঠপোষকতায় ১৭৩৫ খ্রিষ্টাব্দে এই আশ্রম সংস্কার সাধন ও ১৭৪২ খ্রিষ্টাব্দে প্রার্থনা সভাটি সম্প্রসারণ করেন।
শিষ্য
ঙ্গাগ-দ্বাং-ব্লো-ব্জাং, অষ্টম দলাই লামা, ষষ্ঠ পাঞ্চেন লামা, 'জিগ্স-মেদ-ব্স্তান-পা'ই-র্গ্যা-ম্ত্শো নামক ষষ্ঠ 'ফাগ্স-পা-ল্হা , দ্কোন-ম্ছোগ-'জিগ্স-মেদ-দ্বাং-পো  নামক দ্বিতীয় 'জাম-দ্ব্যাংস-ব্ঝাদ-পা , 'ফাগ্স-পা-দ্গে-লেগ্স-র্গ্যাল-ম্ত্শান  নামক চতুর্থ ঝি-বা-ল্হা , রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু , 'জাম-দ্ব্যাংস-স্মোন-লাম  নামক সাতষট্টিতম দ্গা'-ল্দান-খ্রি-পা, ব্লো-ব্জাং-ছোস-ক্যি-ন্যি-মা  নামক তৃতীয় থু'উ-ব্ক্বান , ঙ্গাগ-দ্বাং-'ফ্রিন-লাস-দ্পাল-ব্জাং  নামক ষষ্ঠ ল্চাগ্স-রা-স্প্রুল-স্কু , ব্লো-ব্জাং-দ্বাং-ফ্যুগ  নামক দ্বিতীয় দ্কোন-র্দোর-স্প্রুল-স্কু  প্রভৃতি বিখ্যাত লামারা তার শিষ্যত্ব গ্রহণ করেন।
মোহাম্মদ নেহাল
মোহাম্মদ নেহাল (জন্ম: ১২ মে ১৯৯০) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশের হয়ে একজন গোলরক্ষক হিসেবে খেলেন।
২০০৬–০৭ মৌসুমে, বাংলাদেশী ক্লাব বাড্ডা জাগরণীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৯–১০ মৌসুমে তিনি রহমতগঞ্জে যোগদান করেছেন। রহমতগঞ্জে মাত্র ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি বিজেএমসি, শেখ রাসেল, ফেনী, ঢাকা মোহামেডান এবং চট্টগ্রাম আবাহনীর হয়ে খেলেছেন।   ২০২০–২১ মৌসুমে, তিনি চট্টগ্রাম আবাহনী হতে বাংলাদেশ পুলিশে যোগদান করেছেন।
চুং শানশান
চুং শানশান (ফিনিন: Zhōng Shǎnshǎn;, জন্ম ১৯৫৪) একজন চীনা শতকোটিপতি ব্যবসায়ী। তিনি নুংফু স্প্রিং নামক চীনের বৃহত্তম পানীয় কোম্পানির প্রতিষ্ঠাতা ও প্রধান। এছাড়া তিনি চীনের ঔষধ নির্মাতা দানব "ওয়ানথাই" কোম্পানির মালিক। ২০২০ সালের শেষভাগে এসে তিনি চীন ও এশিয়ার সবচেয়ে ধনী ব্যক্তিতে পরিণত হন।
মোহাম্মদ নেহাল
নেহাল বাংলাদেশ অনূর্ধ্ব-১৭ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন।
চুং শানশান
প্রারম্ভিক জীবন
চুং ১২ বছর বয়সে ষষ্ঠ শ্রেণীতে পড়াকালীন সময়ে বিদ্যালয় ত্যাগ করেন। সেসময় চীনে সাংস্কৃতিক বিপ্লব সংক্রান্ত গোলযোগ চলছিল। চুংয়ের বাবা-মা কর্তৃপক্ষের নিপীড়ণের শিকার হন। চুং নির্মাণকর্মী, সংবাদ প্রতিবেদক, পানীয় বিক্রেতা, ইত্যাদি বিভিন্ন পেশায় কাজ করেন এবং শেষ পর্যন্ত নিজের ব্যবসা প্রতিষ্ঠান প্রতিষ্ঠা করেন।
মোহাম্মদ নেহাল
প্রারম্ভিক জীবন
মোহাম্মদ নেহাল ১৯৯০ সালের ১২ই মে তারিখে বাংলাদেশের রাজশাহীতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নেহাল বাংলাদেশ অনূর্ধ্ব-১৭, বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন।
জারকা বিশ্ববিদ্যালয়
জারকা বিশ্ববিদ্যালয় (আরবি: جامعة الزرقاء) হচ্ছে  জর্দানের জারকা প্রশাসনিক অঞ্চলে,  জারকা শহরের একটি বিশ্ববিদ্যালয়।  এটি শহরের কেন্দ্রস্থল থেকে প্রায়  ৬কিলোমিটার পূর্ব দিকে  ১৯৯৪ সালে প্রতিষ্ঠিত হয়। বিশ্ববিদ্যালয়টির প্রথম শিক্ষাবর্ষে, প্রতিষ্ঠানটিতে মাত্র ১৫০ ছাত্রছাত্রী অধ্যয়ন করত। ২০১৩/২০১৪ শিক্ষাবর্ষে, ৪৩ টি প্রধান বিষয়ে ৯,০০০ এর অধিক শিক্ষার্থী ছিল।
বিশ্ববিদ্যালয় ক্যাম্পাসটি আরব বিশ্ববিদ্যালয় এ্যাসোসিয়েশনের কম্পিউটিং এবং ইনফরমেশন সোসাইটি কলেজের সাধারণ সচিবালয়ের প্রধান কার্যালয়ে অবস্থিত। এটা আন্তর্জাতিক আরব কনফারেন্স এর তথপ্রযুক্তির(ACIT) সাধারণ সচিবালয়ের ও স্থায়ী নিবাস।
লাল বাঁশ সাপ
Oreocryptophis porphyraceus, দাঁড়াশ সাপের একটি প্রজাতি, যা সাধারণত লাল বাঁশ সাপ বা থাই বাঁশ দাঁড়াশ সাপ নামে পরিচিত। দক্ষিণ-পূর্ব এশিয়ার মধ্যম থেকে উচ্চ উচ্চতার বনভূমি আচ্ছাদিত পাহাড় ও উপপ্রজাতির ভিত্তিতে চিরহরিৎ ক্রান্তীয় বনাঞ্চল থেকে শুকনো মৌসুমী বনে এদের পাওয়া যায়। এটি Oreocryptophis গণের একমাত্র প্রজাতি, কিন্তু পূর্বে একে Elaphe গণে অন্তর্ভুক্ত করা হত।
আবাসস্থল
এই সাপেদের জন্য শীতল এবং খুব আর্দ্র পরিস্থিতি সবচেয়ে উপযুক্ত। অনেক সময় এদের এমনকি ৮০০ মিটারের অধিক উচ্চতায়, চিরহরিৎ আর্দ্র অতিবৃষ্টি অরণ্য বা মৌসুমী ক্রান্তীয় অরণ্যেও পাওয়া যায়। তারা বেশিরভাগ সময় পাতার আবর্জনায়, মস কার্পেটের নীচে বা পাথর এবং কাঠের নীচে লুকিয়ে কাটায়।
ফরিদাবাদ লোকসভা কেন্দ্র
ফরিদাবাদ কেন্দ্রটি হরিয়ানা রাজ্যের ১০ টি লোকসভা কেন্দ্রের একটি এবং ১৯৭৭ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা গুলি হল হিন্দি, ইংরেজি, পাঞ্জাবি।
হরিয়ানার সবচেয়ে গুরুত্বপূর্ণ আসনগুলির মধ্যে অন্যতম হল লোকসভা ফরিদাবাদ আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। জরুরি অবস্থা ঘোষণার মাধ্যমে লোকসভার কেন্দ্রের মেয়াদ আরও একবছর বাড়ানো যায় আবার বিশেষ করণে ৫ বছরের পূর্বেই নির্বাচন করা যায়, যা উপনির্বাচন নামে পরিচিত।
ভারতের নির্বাচন কমিশন ২০০৯ এর রিপোর্ট অনুসারে ফরিদাবাদ লোকসভা কেন্দ্রের মোট ভোটার সংখ্যা হল ১,১০৩,০৪৬, যার মধ্যে ৬১৬,৭৫৯ জন পুরুষ এবং ৪৮৬,২৮৭ মহিলা রয়েছে। ভারতের ২০০১ সালের আদম শুমারি অনুসারে ফরিদাবাদ রাজ্যের বৃহত্তম শহরের পাশাপাশি সর্বাধিক জনবহুল জেলাগুলির মধ্যে একটি, জনসংখ্যা ১৮,০৯,৭৩৩ জন।
ইতিহাস
ফরিদাবাদ লোকসভা কেন্দ্রে ১৯৭৭ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি হরিয়ানা রাজ্যের ৯০ টি বিধানসভা কেন্দ্রের মধ্যে ৯ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য হরিয়ানা বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৯ টি বিধানসভা কেন্দ্রে সর্বশেষ ২০১৯ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ৯টি বিধানসভা কেন্দ্রই তফসিলী উপজাতিদের জন্য সংরক্ষিত নয়। বিধানসভা কেন্দ্র গুলি হলঃ-
এই বিধানসভা কেন্দ্রটি হরিয়ানা রাজ্যের ৯ টি বিধানসভা কেন্দ্রগুলির মধ্য একটি। এই কেন্দ্রটি সাধারণ-এর জন্য সংরক্ষিত৷
বর্তমান ও প্রাক্তন বিজয়ী সাংসদদের তালিকা:
ফরিদাবাদ কেন্দ্র বিজয়ী বর্তমান সাংসদ ভারতীয় জনতা পার্টি দলের সদস্য কৃষ্ণ পাল গুর্জার এবং তিনি গত দুবারের সাংসদ।।
রায়ান ক্যাম্পবেল
রায়ান জন ক্যাম্পবেল (Ryan Campbell; জন্ম: ৭ ফেব্রুয়ারি, ১৯৭২) পার্থে জন্মগ্রহণকারী অস্ট্রেলিয়ার বিশিষ্ট আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে একদিনের আন্তর্জাতিকে অংশ নিয়েছেন তিনি। এছাড়াও তিনি হংকং ক্রিকেট দলের পক্ষে খেলেছিলেন। 'ক্যাম্বো' ডাকনামে পরিচিত রায়ান ক্যাম্পবেল দলে মূলতঃ উইকেট-রক্ষকের দায়িত্ব পালন করেছেন। আক্রমণধর্মী ব্যাটসম্যান হিসেবে তার পরিচিতি রয়েছে। বর্তমানে নেদারল্যান্ডস ক্রিকেট দলে কোচের দায়িত্বে রয়েছেন।
প্রারম্ভিক জীবন
১৯৯৪ সালে অস্ট্রেলিয়ান ক্রিকেট একাডেমিতে অন্তর্ভুক্ত হন। একাডেমি দলের পক্ষে এপ্রিল, ১৯৯৫ সালে প্রথম-শ্রেণীর ক্রিকেটে নিউজিল্যান্ড ক্রিকেট একাডেমির বিরুদ্ধে খেলেন। ১৯৯৫-৯৬ মৌসুমে পশ্চিম অস্ট্রেলিয়ার পক্ষে ক্যাম্পবেলের অভিষেক ঘটে। ফেব্রুয়ারি, ১৯৯৬ সালে জাতীয় একদিনের প্রতিযোগিতা হিসেবে মার্কেন্টাইল মিউচুয়াল কাপে তার এ সুযোগ ঘটে। মূলতঃ বিশেষজ্ঞ ব্যাটসম্যান হিসেবে অংশ নেন ও অ্যাডাম গিলক্রিস্ট উইকেট-রক্ষণের দায়িত্বে থাকেন। কিন্তু, ১৯৯০-এর দশকের শেষার্ধে গিলক্রিস্টকে জাতীয় দলে অন্তর্ভুক্ত করা হলে তিনি তার স্থলাভিষিক্ত হন। ১৯৯৭-৯৮ মৌসুমে অস্ট্রেলিয়া এ দলের পক্ষে প্রথমবারের মতো খেলেন ও দলের সাথে আয়ারল্যান্ড এবং স্কটল্যান্ড সফরে যান। ১৯৯৮ সালের শেষদিকে অস্ট্রেলিয়া এ দলের পক্ষে বড়দের বিপক্ষে অনুষ্ঠিত খেলায় মাইকেল স্ল্যাটারকে নিয়ে ব্যাটিং উদ্বোধনে নেমেছিলেন। সর্বশেষ ২০০৫—০৬ মৌসুমে লুক রঙ্কি'র পরিবর্তে পশ্চিম অস্ট্রেলিয়ার পক্ষে খেলেছিলেন।
খেলোয়াড়ী জীবন
২০০২ সালে অস্ট্রেলিয়া দলের পক্ষে কেবলমাত্র দু'টি একদিনের আন্তর্জাতিকে খেলার সুযোগ পেয়েছেন তিনি। জানুয়ারি, ২০০২ সালে নিউজিল্যান্ডের বিপক্ষে একদিনের আন্তর্জাতিকে অভিষেক ঘটে তার। নিউজিল্যান্ডের ইনিংসে শেন ওয়ার্নের বলে মার্ক রিচার্ডসনকে স্ট্যাম্পিং করেন। পরবর্তীতে মার্ক ওয়াহের সাথে ব্যাটিং উদ্বোধনে নামেন ও ৫২ বলে ৩৮ রান তোলেন। এরপর ড্যানিয়েল ভেট্টোরি'র বলে আউট হন। এরপর একই বছরের ডিসেম্বরে শ্রীলঙ্কার বিপক্ষে অন্য আরেকটি আন্তর্জাতিকে অংশ নেন। ছয় নম্বরে ব্যাটিংয়ে নেমে ১৮ বলে ১৬ রান সংগ্রহ করেন তিনি। উভয়ক্ষেত্রেই তিনি গিলক্রিস্টের পরিবর্তে অংশ নেন।
অস্ট্রেলিয়ায় ঘরোয়া ক্রিকেটকে বিদায় জানিয়ে প্রচারমাধ্যমে জড়িয়ে পড়েন, রেডিওতে ক্রীড়া উপস্থাপক ও টেলিভিশনে ক্রিকেট ধারাভাষ্যকারের ভূমিকায় অবতীর্ণ হন। ২০০৮ সালে অনুমতিবিহীন ইন্ডিয়ান ক্রিকেট লীগে (আইসিএল) আহমেদাবাদ রকেটসের পক্ষে এক মৌসুম খেলেন। এপ্রিল, ২০১২ সালে হংকংয়ে পাড়ি জমান। সেখানে তিনি কাউলুন দলের পক্ষে খেলোয়াড় ও কোচের দায়িত্বে থাকেন। ২০১৬ সালে ৪৩ বছর বয়সে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে হংকং দলের সদস্য মনোনীত হন তিনি।
ক্রিস্টা আইনে
ক্রিস্টা আইনে (Krista Ayne) (জন্ম: ৩০শে জুলাই, ১৯৮২) একজন মডেল ও অভিনেত্রী যিনি পেন্টহাউজ ম্যাগাজিনে ২০০৬ সালের এপ্রিলে পেট অব দ্যা মান্থ নির্বাচিত হয়েছিলেন। তিনি প্লে বয় ম্যাগাজিনেও অংশ নিয়েছিলেন। তিনি ১৯৮২ সালের ৩০শে জুলাই জন্মগ্রহণ করেন আমেরিকার নিউইয়র্কের স্ট্যাটেন আইসল্যান্ডে। ক্রিস্টা আইনে মাত্র ৯ বছর বয়স থেকে মডেলিং করতে থাকেন এবং ভেরিজন, অ্যাজুরে ডেনিম ও পাকো জিন্সের বিজ্ঞাপনে অংশ নেন। জেসি ম্যাকার্টনির মিউজিক ভিডিও বিউটিফুল সোলে তিনি ২০০৪ সালে অংশ নেন। ২০০৬ সালে কেটেল অব ফিস ও ২০০৭ সালে রকঅ্যাওয়ে ছবিতে তিনি অংশ গ্রহণ করেন। ২০০৯ সালের দ্যা ব্লিডিং সিনেমাতেও তিনি কাজ করেন। আইনে ফিউজ টিভির টিভি সিরিজ পেন্টস অফ, ড্যান্স অফে কাজ করেন ও স্পাইকের বিকিনি পুল এবং হাওয়ার্ড স্টার্ন শোর অংশবিশেষে কাজ করেন। ২০০৭ সালে পিটসবার্গ স্লিমের গার্ল কিস গার্ল ভিডিওতে তিনি অংশ নেন।
ছোটমাথা সামুদ্রিক সাপ
ছোটমাথা সামুদ্রিক সাপ (বৈজ্ঞানিক নাম: Hydrophis gracilis) গ্রীষ্মমণ্ডলীয় ও নাতিশীতোষ্ণ অঞ্চলে প্রাপ্ত এলাপিডি পরিবারের একটি বিষধর সামুদ্রিক সাপ। Microcephalophis gracilis (মাইক্রোসেফালোফিস গ্র্যাসিলিস) হলো এই সাপের বিকল্প দ্বিপদী নাম। ইংলিশ উদ্ভিদ ও প্রাণীবিজ্ঞানী জর্জ শ' ১৮০২ সালে সাপটির বর্ণনা ও দ্বিপদী নামকরণ করেছিলেন।  প্রজাতিটি অন্যান্য সরীসৃপের মত ডিম না পেড়ে জরায়ুতে বাচ্চা ধারণ ও প্রসব করে। ভৌগোলিকভাবে প্রজাতিটি ভারত মহাসাগরের উত্তর ও পূর্ব উপকূলীয় অঞ্চলে বিস্তৃত।
বৈশিষ্ট্য
ছোটমাথা সামুদ্রিক সাপ প্রজননের ক্ষেত্রে সাধারণত ডিমের বদলে জরায়ুজ নিষেকের মাধ্যমে শাবক প্রসব করে থাকে। এই প্রজাতির পুরুষ সাপ, স্ত্রী সাপের চেয়ে দৈর্ঘ্যে ছোট হয়। দৈর্ঘ্যে পুরুষরা সাধারণ ৯৫০ মিলিমিটার এবং স্ত্রীরা ১০২৫ মিলিমিটার পর্যন্ত লম্বা হয়। লেজের দৈর্ঘ্য পুরুষদের ৮০ মিলিমিটার এবং স্ত্রীদের ৯৫ মিলিমিটার পর্যন্ত হয়ে থাকে।
সাপটির মাথা ছোট, শরীর দীর্ঘ এবং অগ্রাংশ সরু; শরীরের সবচেয়ে পুরু অংশে আঁশগুলি পাশাপাশি বিন্যাস্ত; বিষদাঁতের পিছনে উপরের চোয়ালে ৫ থেকে ৬ দাঁত থাকে; এটির গলায় ১৭-২১ সারি আঁশ থাকে। শরীরের পুরু অংশের চারপাশে ৩০-৩৬ সারি আঁশ (ঘাড় থেকে মধ্যাংশ ১৮-২৪ সারি পর্যন্ত বৃদ্ধি); দেহের অঙ্কীয় অংশে উলম্বভাবে চিড় থাকে, এই অংশে ২২০-২৮৭ সারি আঁশ থাকে। এটির মস্তিস্কের প্রিফন্টাল অংশ মুখের উপরের তৃতীয় ওষ্ঠ্যের সাথে যুক্ত।
ভৌগোলিক বিস্তৃতি
ছোটমাথা সামুদ্রিক সাপ সাধারণ ভারত মহাসাগরের উত্তর ও পূর্ব উপকূলীয় অঞ্চলের সাগরসমূহে বসবাস করে, এটির ভৌগোলিক বিস্তৃতি নিম্নরূপ:
তরিকুল ইসলাম
তরিকুল ইসলাম (১৬ নভেম্বর ১৯৪৬ - ৪ নভেম্বর ২০১৮) ছিলেন একজন বাংলাদেশী রাজনীতিবিদ, বাংলাদেশ সরকারের সাবেক মন্ত্রী ও সাংবাদিক। তিনি দৈনিক লোকসমাজ পত্রিকার প্রকাশক ও বাংলাদেশ জাতীয়তাবাদী দল বিএনপির জাতীয় স্থায়ী কমিটির সদস্য ছিলেন।
জন্ম ও শিক্ষাজীবন
তরিকুল ইসলাম ১৬ নভেম্বর ১৯৪৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোরে জন্মগ্রহণ করেন। পিতা আব্দুল আজিজ পেশায় একজন ব্যবসায়ী ছিলেন ও মাতা মোসাম্মৎ নূরজাহান বেগম ছিলেন একজন গৃহিণী। তিনি ১৯৫৩ সালে যশোর জিলা স্কুলে ভর্তি হয়ে ১৯৬১ সালে প্রবেশিকা পরীক্ষায় পাশ করেন। যশোর মাইকেল মধুসূদন কলেজ থেকে ১৯৬৩ সালে আইএ ও ১৯৬৮ সালে অর্থনীতিতে বিএ পাশ করে ১৯৬৯ সালে রাজশাহী বিশ্ববিদ্যালয় থেকে অর্থনীতিতে এমএ ডিগ্রী অর্জন করেন।
রাজনৈতিক জীবন
তরিকুল ১৯৬২ সালে যশোর মাইকেল মধুসূদন কলেজের জরাজীর্ণ শহীদ মিনার মেরামত করলে তৎকালীন সামরিক সরকার তাকে গ্রেফতার করে। তিনি ১৯৬৩-১৯৬৪ শিক্ষাবর্ষে ছাত্র ইউনিয়নের প্রার্থী হিসেবে মাইকেল মধুসূদন কলেজের ছাত্র সংসদের সাধারণ সম্পাদক হিসেবে দায়িত্ব পালন করেন।
তিনি ১৯৬৮ সালে আইয়ুব বিরোধী আন্দোলন করে নয় মাস রাজশাহীত এবং যশোরে কারাভোগ করেন। রাজশাহী বিশ্ববিদ্যালয়ে থাকাকালীন ঊনসত্তরের গণঅভ্যুত্থানে নেতৃত্ব দেওয়ায় আবারো কারাভোগ করেন।
তিনি ১৯৭০ সালে আবদুল হামিদ খান ভাসানীর নেতৃত্বাধীন ন্যাশনাল আওয়ামী পার্টিতে যোগদান করেন। সক্রিয় অংশগ্রহণ করেন মুক্তিযুদ্ধে। ন্যাশনাল আওয়ামী পার্টি থেকে প্রথমে জাতীয়তাবাদী গণতান্ত্রিক দল পরে জিয়াউর রহমানের বাংলাদেশ জাতীয়তাবাদী দলে যোগ দেন তিনি। বিএনপির প্রথম আহ্বায়ক কমিটির ৭৬ সদস্যের অন্যতম সদস্য তিনি। তিনি যশোর জেলা বাংলাদেশ জাতীয়তাবাদী দলের প্রতিষ্ঠাকালীন আহবায়কের দায়িত্ব পালন করেন। ১৯৮০ সালে তিনি জাতীয়তাবাদী দলের চেয়ারম্যান হিসেবে দায়িত্ব পালন করেন তিনি। এ ছাড়াও তিনি বিএনপির যুগ্মমহাসচিব, ভারপ্রাপ্ত মহাসচিব, ভাইস চেয়ারম্যান ও ২০০৯ সালের বাংলাদেশ জাতীয়তাবাদী দলের পঞ্চম কাউন্সিলে স্থায়ী কমিটির সদস্য নির্বাচিত হন।
তিনি ১৯৭৯ সালে দ্বিতীয় জাতীয় সংসদে বিলুপ্ত যশোর-৯ আসন থেকে প্রথম বার সংসদ সদস্য নির্বাচিত হন। এর পর ফেব্রুয়ারি ১৯৯৬ সালের ও ২০০১ সালের অষ্টম জাতীয় সংসদ নির্বাচনে যশোর-৩ আসন থেকে সংসদ সদস্য নির্বাচিত হয়েছিলেন। ১৯৯১ সালে বিএনপি সরকারের সময় তিনি সমাজকল্যাণ এবং ডাক ও টেলিযোগাযোগ মন্ত্রী ছিলেন। ২০০১ সালের অষ্টম সংসদ নির্বাচনে চারদলীয় জোট সরকারের সময় তিনি প্রথমে তথ্য ও পরে পরিবেশ ও বন মন্ত্রণালয়ের মন্ত্রীর দায়িত্ব পালন করেন।
ব্যক্তিগত জীবন
তরিকুল ইসলামের স্ত্রী নারর্গিস ইসলাম যশোর সরকারি সিটি কলেজে বাংলা বিভাগের উপাধ্যাক্ষ পদে কর্মরত আছেন। তাদের দুটি ছেলে সন্তান (অনিন্দ্য ইসলাম অমিত ও সুমিত) রয়েছে।
তৌহিদ হোসেন চৌধুরী
তৌহিদ হোসেন চৌধুরী হলেন একজন বাংলাদেশী চিত্রসম্পাদক ও পরিচালক।  তিনি ২০১৪ সালে দেশা: দ্য লিডার চলচ্চিত্রে সম্পাদনার জন্য জাতীয় চলচ্চিত্র পুরস্কার লাভ করেন।
তরিকুল ইসলাম
মৃত্যু
তরিকুল ইসলাম ঢাকার এপোলো হাসপাতালে ৪ নভেম্বর ২০১৮ তারিখে ৫.০৫ মিনিটে মৃত্যুবরণ করেন। মৃত্যুকালে তার বয়স হয়েছিল ৭৮ বছর। তিনি কিডনি, উচ্চ রক্তচাপ, হৃদরোগ, ডায়াবেটিসসহ বিভিন্ন রোগে ভুগছিলেন।
তৌহিদ হোসেন চৌধুরী
চিত্রসম্পাদক
• # নিঃশ্বাসে তুমি বিশ্বাসে তুমি (২০০১)
• # মিলন হবে কত দিনে (২০০১)
• # বিগবস (২০০৩)
• # দুই বধূ এক স্বামী (২০০৩)
• # বউ শ্বাশুড়ীর যুদ্ধ (২০০৩)
• # বাঁচাও দেশ (২০০৩)
• # জীবনের গ্যারান্টি নাই (২০০৪)
• # ভন্ড নেতা (২০০৪)
• # দুই নয়নের আলো (২০০৫)
• # বাঁধা (২০০৫)
• # কোটি টাকার কাবিন (২০০৬)
• # সাবধান সন্ত্রাসী (২০০৬)
• # দুশমন খতম (২০০৬)
• # নিষিদ্ধ প্রেম (২০০৭)
• # আক্কেল আলীর নির্বাচন (২০০৮)
• # আকাশ ছোঁয়া ভালোবাসা (২০০৮)
• # তুমি কত সুন্দর (২০০৮)
• # তুমি আমার স্বামী (২০০৯)
• # আমার প্রাণের প্রিয়া (২০০৯)
• # দেশা: দ্য লিডার (২০১৪)
• # এক কাপ চা (২০১৪)
• # শুটার (২০১৬)
• # পাসওয়ার্ড (২০১৯)
• # ডনগিরি (২০১৯)
• # টুঙ্গিপাড়ার মিয়া ভাই (২০২১)
নাগেশ
নাগেশ (১৯৩৩-২০০৯; আসল নামঃ চেয়ুর কৃষ্ণ নাগেশ্বর) ভারতের একজন তামিল চলচ্চিত্র শিল্প অভিনেতা ছিলেন। ষাটের দশকে একজন কৌতুক-শিল্পী হিসেবে তার মূল চলচ্চিত্র যাত্রা শুরু হয়েছিলো। ১৯৫৮ সাল থেকে ২০০৮ সাল পর্যন্ত প্রায় ১০০০ টি চলচ্চিত্রে নাগেশ হাস্যরসাত্মক চরিত্র, মুখ্য ভূমিকা, সহ-অভিনেতা এবং খলনায়ক হিসেবে অভিনয় করেছিলেন। বর্ষীয়ান হিসেবে বিবেচিত এই অভিনেতাকে তামিলভাষী মানুষেরা আজও স্মরণ করে তার অভিনয়ের জন্য।
নাগেশের জন্ম ১৯৩৩ সালে হয়েছিলো এরকমটা তার পাসপোর্টে লেখা কিন্তু তার বিদ্যালয় জীবনের রেকর্ড বলে যে তার জন্ম ১৯৩১ সালের ৮ ফেব্রুয়ারি হয়েছিলো।
ইয়াসির ইবনে আমের
ইয়াসির ইবনে আমের ইবনে মালেক আল-'Ansīy ( يَاسِر ٱبْن عَامِر ٱبْن مَالِك ٱلْعَنْسِيّ   ) (খ্রিস্টীয় ষষ্ঠ / সপ্তম শতাব্দী) ছিলেন ইসলামী নবী মুহাম্মদের প্রথম দিকের সাহাবা । তিনি ইসলামের দ্বিতীয় শহীদ, তার স্ত্রী সুমাইয়াহ প্রথম শহীদ ।
প্রাথমিক জীবন
ইয়াসির মূলত ইয়েমেনের মাধিজ গোত্রের মালিক বংশের। তিনি এবং তাঁর দুই ভাই আল-হারিথ এবং মালিক হারিয়ে যাওয়া চতুর্থ ভাইয়ের সন্ধানের জন্য উত্তর দিক থেকে মক্কায় যাত্রা করেছিলেন। আল হারিথ এবং মালিক ইয়েমেনে ফিরে এসেছিলেন, কিন্তু ইয়াসির মক্কায় স্থায়ী হওয়ার সিদ্ধান্ত নিয়েছিলেন। তিনি কুরাইশ গোত্রের মাখজুম গোত্রের সদস্য আবু হুদায়েফা ইবনে আল-মুগিরার সুরক্ষায় প্রবেশ করেছিলেন।
আবু হুদায়েফা ইয়াসিরকে তার স্ত্রী সুমাইয়াকে দাসী হিসেবে উপহার দিয়েছিলেন এবং সি ..৫৬৬ সালে তাঁর একটি পুত্র আম্মার জন্মগ্রহণ করেন।  ইয়াসিরের আরও দুটি পুত্র হুর্ত ও আবদুল্লাহ ছিল    তবে সুমাইয়া তাদের মা ছিলেন বলে কোনও ইঙ্গিত পাওয়া যায়নি। হুর্ত, যিনি তিনজনের মধ্যে বড় ছিলেন, ৬১০ এর আগে দিল বংশের দ্বারা তাকে হত্যা করা হয়েছিল।
ইসলামে রূপান্তর
ইয়াসির, সুমাইয়া, আবদুল্লাহ এবং আম্মার সবাই "ইসলামের উত্থানে" প্রাথমিক পর্যায়ে মুসলমান হয়েছিলেন।   C.৬১৪ থেকে কুরাইশ নিম্ন সামাজিক পদমর্যাদার মুসলমানদের উপর অত্যাচার করেছিল।  আবু হুদায়েফার মৃত্যুর পরে ইয়াসির ও তার পরিবারকে মক্কায় কোন নিরাপত্তা  ছাড়াই চলে যায়,   এতে করে মাখজুম বংশ তাদেরকে বিশ্বাস ত্যাগ করার জন্য চাপ দেওয়ার জন্য তাদের উপর নির্যাতন করেছিল।
দিনের উত্তাপে ইয়াসির, সুমাইয়া ও আম্মারকে মেইল-কোটে সাজে রোদে দাঁড়াতে বাধ্য করা হয়েছিল। </ref name="Ishaq">  মুহম্মদ তাদের এমনভাবে দাঁড়িয়ে থাকতেই তাদেরকে অনুরোধ করলেন, "ধৈর্য, হে ইয়াসিরের পরিবার! আপনার মিলনের স্থানটি জান্নাত হবে ""
মৃত্যু ও উত্তরাধিকার
সাধারণত ধারণা করা হয় যে ইয়াসিরও নিপীড়নে মারা গিয়েছিলেন।
কুরাইশ নিরীহ রক্তে তাদের হাত দাগ দিয়েছিল! শহীদদের রোস্টারে সুমাইয়া এবং তার স্বামী ইয়াসিরকে শীর্ষে স্থান দেয়। তারা আল্লাহর প্রতি তাদের নিষ্ঠা এবং ইসলাম ও মুহাম্মদ মোস্তফার প্রতি তাদের ভালবাসা ব্যতীত অন্য কোনও কারণে হত্যা করা হয়েছিল।
বদর ও উহুদের যুদ্ধে যে সমস্ত মুসলমান নিহত হয়েছিল, তাদের রক্ষার জন্য এবং তাদের সমর্থন করার জন্য একটি বাহিনী ছিল। কিন্তু ইয়াসির ও তার স্ত্রীর তাদের রক্ষার জন্য কেউ ছিল না; তারা কোন অস্ত্র ছিল না, এবং তারা ছিল ইসলামের সমস্ত শহীদদের মধ্যে সর্বাধিক প্রতিরক্ষামূলক। নিজের জীবন উৎসর্গ করে তারা ইসলামের সত্যকে তুলে ধরে এবং এর কাঠামোতে শক্তি তৈরি করেছিল। তারা ত্যাগ ও শাহাদাতের traditionতিহ্যকে ইসলামের নীতিশাস্ত্রের অবিচ্ছেদ্য অঙ্গ হিসাবে পরিণত করেছিল।"
তবে ইবনে ইসহাক, ইবনে সা'দ, বুখারী, মুসলিম বা তাবারীর মতো প্রাথমিক সূত্রে কারও মধ্যে ইয়াসিরের মৃত্যুর কথা নেই। যেহেতু ৬২২ সালে মদিনায় হিজরতকারীদের মধ্যে তাঁর নাম নেই, তাই সম্ভবত এ তারিখের আগেই তিনি মারা গিয়েছিলেন; তবে এটি সম্ভবত তার মৃত্যু স্বাভাবিক ছিল।
ব্লো-ব্জাং-ব্যাম্স-পা
ব্লো-ব্জাং-ব্যাম্স-পা (১৭৬৩-১৮২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ফুর-ল্চোগ  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-ব্যাম্স-পা ষষ্ঠ পাঞ্চেন লামা কর্তৃক ঙ্গাগ-দ্বাং-ব্যাম্স-পা নামক প্রথম ফুর-ল্চোগ  উপাধিধারী বৌদ্ধ লামার পুনর্জন্ম রূপে চিহ্নিত হন। পাঁচ বছর বয়সে ফুর-বু-ল্চোগ আশ্রমে  বৌদ্ধবিহারের প্রধান হিসেবে অধিষ্ঠিত করা হয়। ১৭৭০ খ্রিষ্টাব্দে ষষ্ঠ পাঞ্চেন লামা তাকে শিক্ষার্থীর শপথ প্রদান করেন। বারো বছর বয়সে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। কয়েক বছর পর অষ্টম দলাই লামা তাকে ভিক্ষুর শপথ প্রদান করেন। ১৮০০ খ্রিষ্টাব্দে অষ্টম দলাই লামা তাকে ব্কা'-গ্দাম্স-ব্স্তান-পা'ই-গ্সাল-ব্যেদ-ব্যাম্স-গ্দোন-র্গ্যাল  উপাধিতে ভূষিত করেন।
সচ্চিদানন্দ
শব্দতত্ত্ব
সচ্চিতানন্দ একটি সংমিশ্রিত সংস্কৃত শব্দ যা "সত", "চিত" এবং "আনন্দ" নিয়ে গঠিত, তিনটিই হিন্দু ধর্মে ব্রহ্ম নামক চূড়ান্ত বাস্তবতার প্রকৃতি থেকে অবিচ্ছেদ্য বলে বিবেচিত। বানানের বিভিন্ন রূপ সংস্কৃতের সন্ধি নিয়ম দ্বারা পরিচালিত হয়, যা বিভিন্ন প্রসঙ্গে উপকারী।
"সচ্চিতানন্দ"- কে' তাই "সত্য চেতনা সুখ", "বাস্তব চেতনা সুখ",  "অস্তিত্ব চেতনা পরমানন্দ" হিসেবে অনুবাদ করা হয়।
আলোচনা
শব্দটি হিন্দু ঐতিহ্যের বিভিন্ন দর্শনে প্রাসঙ্গিকভাবে "চূড়ান্ত বাস্তবতা" সম্পর্কিত। ঈশ্বরবাদী ঐতিহ্যে, সচ্চিতানন্দ ঈশ্বরের সমান যেমন বিষ্ণু, শিব বা শক্তি পরম্পরায় দেবী । মনীষী ঐতিহ্যে, সচ্চিতানন্দকে নির্গুণ (গুণবিহীন) ব্রহ্ম বা "অস্তিত্বের সার্বজনীন সার্বিকতা" থেকে সরাসরি অবিচ্ছেদ্য বলে মনে করা হয়, যেখানে ব্রহ্ম আত্মার সাথে সত্যিকারের স্বতন্ত্র। সচ্চিতানন্দ বা ব্রহ্মকে সমস্ত বাস্তবতার উৎস, সমস্ত সচেতন চিন্তার উৎস এবং সমস্ত পরিপূর্ণতা-পরমানন্দের উৎস হিসেবে ধরা হয়। এটি হিন্দু ধর্মে চূড়ান্ত, সম্পূর্ণ, আধ্যাত্মিক সাধনার গন্তব্য।
গ্রন্থ-সমন্ধীয় উল্লেখ
বৃহদারণ্যক উপনিষদ, প্রাচীনতম হিন্দু গ্রন্থগুলির মধ্যে একটি, এর ২.৪, ৩.৯ ও ৪.৩ বিভাগে আত্মান্ (আত্মা), ব্রহ্ম (চূড়ান্ত বাস্তবতা), সচেতনতা, আনন্দ ও সুখ নিয়ে আলোচনা করেছে।  ছান্দোগ্য উপনিষদের ৩.১৪ থেকে ৩.১৮ পদে উল্লেখ করা হয়েছে, আত্মা ও ব্রহ্ম উভয়েরই ভিতরে ও বাইরে উজ্জ্বল এবং জ্বলজ্বল করে", " এরা একে অপরের প্রিয়", " এরা একে অপরের বিশুদ্ধ জ্ঞান, সচেতনতা", "এরা অন্তরঙ্গ সত্তা",  "সর্বোচ্চ আলো", "এরা দীপ্তমান"।  তৈত্তিরীয় উপনিষদের ২.১ অনুচ্ছেদের পাশাপাশি ছোটখাট উপনিষদ, আত্মা ও ব্রহ্মকে সচ্চিতানন্দ -সম্পর্কিত পরিভাষায় আলোচনা করে। যৌগিক শব্দ "সচ্চিতানন্দ" এর প্রাথমিক উল্লেখ, চতুর্থ শতাব্দীর আগে রচিত, তেজোবিন্দু উপনিষদের ৩.১১ পদে আছে।  "সচ্চিতানন্দ" এর প্রসঙ্গ উপনিষদে নিম্নরূপ ব্যাখ্যা করা হয়েছে: "আত্মার উপলব্ধি (...) আমি চেতনার প্রকৃতি। আমি চেতনা ও আনন্দ দিয়ে তৈরি। আমি অদম্য, রূপে বিশুদ্ধ, পরম জ্ঞান, পরম ভালবাসা। আমি পরিবর্তনহীন, কামনা বা ক্রোধবিহীন, আমি বিচ্ছিন্ন। আমি এক সার, সীমাহীনতা, সম্পূর্ণ চেতনা। আমি সীমাহীন আনন্দ, অস্তিত্ব ও অতীত পরমানন্দ। আমি সেই আত্মা, যে নিজের মধ্যেই উচ্ছ্বসিত। আমি সচ্চিতানন্দ যে চিরন্তন, আলোকিত ও বিশুদ্ধ।"
- ''তৈত্তিরীয় উপনিষদ
দর্শন
বেদান্ত দর্শন ব্রহ্মের তিনটি মৌলিক বৈশিষ্ট্যের সমার্থক হিসেবে সচ্চিতানন্দকে বোঝে। ওয়ার্নার বলেছেন,অদ্বৈত বেদান্তে এটি সীমাহীন, বিশুদ্ধ চেতনার মহিমান্বিত আনন্দময় অভিজ্ঞতা এবং চূড়ান্ত বাস্তবতার আধ্যাত্মিক সারমর্মের ঐক্যের প্রতিনিধিত্ব করে।
সচ্চিতানন্দ ব্রহ্মের একটি প্রতীক, যা হিন্দু ধর্মে অবর্ণনীয়, একক, চূড়ান্ত, অপরিবর্তনীয় বাস্তবতা হিসেবে বিবেচিত। undefined তুলসীদাস রামকে সচ্চিতানন্দ বলে মনে করেন।
বেদাঙ্গ
বেদাঙ্গ (वेदाङ्ग) হিন্দুধর্মের ছয়টি সহায়ক শাখা যা প্রাচীনকালে উদ্ভূত এবং বেদ চর্চার সাথে সম্পর্কযুক্ত। এই ছয়টি বেদাঙ্গকে ষড়ভঙ্গ বা ছয়টি অঙ্গ বলা হয়। সেগুলো হলো:
বিবরণ
বেদের সংহিতা, ব্রাহ্মণ, আরণ্যক, ও উপনিষদ্ যথরীতি পাঠের জন্য এবং তাদের অর্থবোধ এবং বিনিয়োগ সহায়ক এই বেদাঙ্গ। উপনিষদ রচনার পূর্বে বেদাঙ্গ রচিত হয়েছে। কারণ উপনিষদে বেদাঙ্গ নাম দৃষ্ট হয়। পাণিনীয় শিক্ষায় বেদাঙ্গকে বেদের ছয় অঙ্গরূপে বর্ণনা করা হয়েছে।